**Ministru kabineta rīkojuma** **projekta „Par nedzīvojamo telpu Kr.Valdemāra ielā 4-35, Rēzeknē, nodošanu Vides aizsardzības un reģionālās attīstības ministrijas valdījumā” sākotnējās ietekmes novērtējuma ziņojums (anotācija)**

|  |  |
| --- | --- |
| **I Tiesību akta projekta izstrādes nepieciešamība** | |
| 1.Pamatojums | Ministru kabineta rīkojuma projekts **„Par nedzīvojamo telpu Kr.Valdemāra ielā 4-35, Rēzeknē, nodošanu Vides aizsardzības un reģionālās attīstības ministrijas valdījumā”** (turpmāk – rīkojuma projekts)izstrādāts, pamatojoties uz likuma “Par valsts un pašvaldību dzīvojamo māju privatizāciju” 74.panta sesto daļu, kurā noteikts, ka *privatizācijai netiek nodotas neapdzīvojamās telpas, ja tajās izvietotas valsts un pašvaldību kapitālsabiedrības vai iestādes. Ja pašvaldībai privatizācijai tiek nodota dzīvojamā māja, tās neapdzīvojamās telpas, kurās izvietotas valsts kapitālsabiedrības vai iestādes, saglabājamas valsts īpašumā un ierakstāmas zemesgrāmatā uz valsts vārda*, kā arī saskaņā ar Vides aizsardzības un reģionālās attīstības ministrijas lūgumu par rīkojuma projektā minēto telpu nodošanu Vides aizsardzības un reģionālās attīstības ministrijai valdījumā. |
| 2.Pašreizējā situācija un problēmas | Dzīvojamā mājā Krišjāņa Valdemāra ielā 4, Rēzeknē, ir viena nedzīvojamo telpu grupa (Nr.35) ar kopējo platību 48.00 m2 (četrdesmit astoņi kvadrātmetri) un telpām piekrītoša kopīpašuma 480/38375 domājamā daļa no dzīvojamās mājas un zemesgabala. Biroja telpu grupu kopš 20.08.1984. izmanto valsts akciju sabiedrība „Elektroniskie sakari”.  Dzīvojamā māja Krišjāņa Valdemāra ielā 4, kurā atrodas rīkojuma projektā minētā nedzīvojamo telpu grupa Nr.35, ir reģistrēta zemesgrāmatā uz Rēzeknes pilsētas domes vārda, jo 03.12.2003. tika sastādīts akts par valsts dzīvojamās mājas Rēzeknē, Krišjāņa Valdemāra ielā 4 (kadastra Nr.21000040830) neprivatizētās daļas nodošanu un pārņemšanu Rēzeknes pilsētas domes īpašumā no Centrālās dzīvojamo māju privatizācijas komisijas. Nedzīvojamo telpu grupa Nr.35 netika nodota Rēzeknes pilsētas domes īpašumā. Līdz ar to valsts īpašumā atbilstoši valsts akciju sabiedrības „Elektroniskie sakari” un Vides aizsardzības un reģionālās attīstības ministrijas lūgumam tiek saglabāta un Vides aizsardzības un reģionālās attīstības ministrijas valdījumā nodota nedzīvojamo (biroja) telpu grupa Nr.35 Krišjāņa Valdemāra ielā 4, Rēzeknē ar kopējo platību 48,00 m2 un telpām piekrītoša kopīpašuma 480/38375 domājamām daļām no dzīvojamās mājas un zemesgabala. |
| 3.Saistītie politikas ietekmes novērtējumi un pētījumi | Rīkojuma projekts šo jomu neskar. |
| 4.Tiesiskā regulējuma mērķis un būtība | Rīkojuma projekta mērķis ir nodot Vides aizsardzības un reģionālās attīstības ministrijas valdījumā nedzīvojamo telpu grupu , kurā atrodas valsts akciju sabiedrības „Elektroniskie sakari” Rēzeknes reģionālais punkts. |
| 5.Projekta izstrādē iesaistītās institūcijas | Vides aizsardzības un reģionālās attīstības ministrija |
| 6.Iemesli, kādēļ netika nodrošināta sabiedrības līdzdalība | Rīkojuma projekta izstrādes procesā netika iesaistīti sabiedrības pārstāvji, jo rīkojuma projektā iekļautais tiesiskais regulējums nerada negatīvu ietekmi sabiedrības interesēm. |
| 7.Cita informācija | Izdevumi, kas saistīti ar īpašuma pārņemšanu, tajā skaitā ierakstīšanu zemesgrāmatā uz valsts vārda Vides aizsardzības un reģionālās attīstības ministrijas personā un turpmāku pārvaldīšanu, tiks segti no valsts akciju sabiedrības „Elektroniskie sakari” līdzekļiem. |

Anotācijas II – VII sadaļas nav attiecināmas.

Vides aizsardzības un reģionālās attīstības ministra vietā-

ekonomikas ministrs                                                                  D.Pavļuts

Vīza: Vides aizsardzības un reģionālās attīstības ministrijas

valsts sekretārs A.Antonovs

09.12.2013 14:34

445

Mārīte Priede

67026915

Marite.Priede@varam.gov.lv